Opod ondersoek Bergville-boer se dood | Maroela Media
Die onafhanklike polisie-ondersoekdirektoraat (Opod) het bevestig 'n ondersoek is van stapel gestuur nadat 'n 80-jarige boer Maandag op sy plaas deur polisielede doodgeskiet is.
Maroela Media het Maandag berig die voorval het omstreeks 11:00 in die Bergville-omgewing in KwaZulu-Natal plaasgevind.
"Die bejaarde het glo 'n man (44) in die gesig geskiet wat die plaas betree het om sy vee, wat glo onwettig gekonfiskeer is, bymekaar te maak," het brig. Jay Naicker, woordvoerder van die polisie, gesê.
Naicker het gesê dit is in dié stadium nog onduidelik of die vee gesteel is of miskien self na die plaas geloop het. "Die voorlopige ondersoek dui daarop dat die man die vee bymekaargemaak het en op pad uit was toe daar by die hek 'n argument tussen die twee mans ontstaan het. Dit is toe dat hy in die gesig geskiet is."
Volgens Naicker het die polisiebeamptes asook gyselaarsonderhandelaars die 80-jarige man genader om hom in hegtenis te neem vir poging tot moord toe die man op hulle geskiet het en hy doodgeskiet is.
Moses Dlamini, Opod se nasionale woordvoerder, het gesê die 44-jarige man het glo toestemming van die boer gevra voor hy sy vee probeer verwyder het.
Dit is nog nie duidelik wat tot die argument by die hek gelei het nie.
"Die 80-jarige man het sy vuurwapen op die polisie gerig en een skoot gevuur. Die polisie het teruggeskiet en hom noodlottig gewond," het Dlamini gesê.
Opod stel verdere ondersoek in. Die polisie ondersoek 'n saak van poging tot moord.
Die slagoffer word in die hospitaal behandel. Die boer se naam is nog nie bekend gemaak nie.
bergville KwaZulu-Natal Opod
Saak klink vir my baie verdag!
Ek ruik ń slang in die gras watse mens gaan nou op jou skiet as jy toesteming het om jou vee op die plaas te verwyder….Van die mense dink hulle kan die wet oortree soos dit hulle pas….Hoeveel vee loop langs die paaie en wei in die gras ekt my self voorgeneem as daai vee nou ń lewe neem van die padgebruiker dan is die eienaar net skoonveld ek sal aspris wees en onder hulle katemaai en elke bees,bok van kant maak….Sterkte vir sy familie
Hier kom n toesmeer van epic perportions hoor. die boer is dood en kan nie sy kant vertel nie.
Onthou net wat in zim gebeur het. Die polisie en weermag het die kriminele gehelp teen die boere. Daar was ook polisie en weermag lede betrokke met die aanrandings en moord op die boere. Ons is uitgelewer en moet onsself verdedig ook teen polisie en weermag.
Die een wat die plaas betree het is nou die slagoffer. Hierdie is die skeidingslyn. Of die witman wys hoe lafhartig hy is en lewer doellose kommentaar of hy staan op in elke dorp in die land. Almal kom voor hulle dorp se polisiestasies bymekaar en eis dat daardie polisiemanne in hegtenis geneem word. Ons eis ook dat die volleedige waarheid op alle media netwerke uitgebasuin word. Besef wittes die belangrikheid van die saak.. Asb mense